《满江红 北固山怀古》
清代·龙光

天堑茫茫，问今古谁能超越。想当日、孙刘遗事，真称雄绝。

片石当分三尺剑，一城熔就千钧铁。笑曹家，横槊赋诗时，东南裂。

吴陵树，空啼鴂。岘山脊，还流血。更千秋万岁，楼倾桥折。

黄鹤峰前云已散，嘉贤祠内灯将灭。倩何人，先著祖生鞭，当流楫。

作者简介：龙光，字二为，号凌波，宜兴人，原籍望江。